nb en en en fr de da id da nb da da da da da da da pl da da da da sv da sv it da da da da da en da da da nb en nb en en
Svanholm vandt junior-DM for 3 gang i fire år - Svanholm Cricketklub
Mandag d. 14. september 2020 kl. 17:15 af Henrik Pfaff
Vi fik ikke en revanchekamp mod Køge om junior-DM, da slutspillet løb af sted i Køge lørdag. Noget overraskende blev sidste års danske juniormestre Køge slået ud af KB i den ene semifinale, så årets finale kom til at stå mellem KB og Svanholm.
Formatet er ændret i forhold til sidste år, således at der nu spilles T 20. Forbundet bruger på den ene side juniorer på landsholdene og samtidig nednormerer man slutspillet. Ak.
Juniorholdene er nu om stunder kun på otte mand (ak), så store scorer er fornødne, hvis man vil have en gevinst.
En positiv ting kan man sige om et sådant format. Der er løbetræning til markspillerne og så i den grad. Kasterne derimod har ikke de store muligheder.
Svanholm gik først til gærdet i finalen og årets ”man of te finals” Musa Mahmood tog revanche for et indledende nul i semifinalen og spillede en velovervejet halvleg på de tilladte 50 – faktisk blev det til 51.
Allerede åbningsgærdet Wahid og Musa Mahmood forsynede Svanholm med en god start. Wahid (12) producerede kun enere, men sørgede for, at KB’s åbningskastere ikke fik bid. Da han var blevet stokket ud bidrog Lucky Ali (36) og Abdullah Mahmood (23). En score på 149 var i høj grad konkurrencedygtig.
Abdullah i heftigt stød
Lucky – og i heftigt fremstød
KB har i og for sig top til en sådan score, men næppe en bredde som Svanholms. Tre af holdets spillere ( og de to af dem er førende) deltog på Svanholms hold i fjor, så man kan roligt sige, at det var noget af et rivalopgør
Der lå et tungt åg på KB’s første, men det begyndte allerede at ramle, da topscoreren fra semifinalen mod Køge Sami Ahmad blev kastet ud af den spiller, der tog flest gærder i de to finalekampe (fem) Moez Raza.
Taemur kaster til en Glostrupspiller i semfinalen
Slut på det hele. Moez Raza får KB's sidste år med ben for
Samis makker kunne ikke overleve en regnvejrspause, hvor boldens opspring nok havde ændret sig og KB endte på 111 i en ganske velspillet finale.
Det var Svanholms tredje junior-DM i fire år.
Køge plejer at være velorganiseret, men det gik helt galt mod KB i den ene semifinale, hvor holdet leverede hele 41 ekstra. Et godt supplement for KB, der endte med 153..
Albertslund/Glostrup valgte at gå til gærdet først i den anden semifinale mod Svanholm og det blev kort. Holdet ude for 52, som Svanholm passerede for 2 gærder. Vi havde luret Glostrup efter en forudgående turneringskamp. Spin brød de sig ikke om, så de slog bolden i luften – og vi greb det hele, som vi stort set gjorde hele dagen
Semifinaler: Glostrup 52 (Abid Safi 25, Musa Mahmood 3/7, Moez Raza 2/10) tabte til Svanholm 54/2.
KB 153 vandt over Køge 81
Finale: Svanholm 149 (Musa Mahmood 51, Lucky Ali 36. Abdullah Mahmood 23) vandt over KB 112 (Moez Raza 3/15, Abdullah Mahmood 2/15)
Kamp om tredjeplads: Køge 165/6 vandt over Albertslund/Glostrup 101.
Abdullah får pokalen for tredje gang på fire år
Stående fra venstre Zaaid Sethi, Adyan Hussain (keeper), Abdullah Mahmood (anf), Moez Raza, Lucky Ali.
Knælende Ehsan Karimi, Wahid Mahmood, Musa Mahmood, Taemur Baig
Turnringens spiller Musa Mahmood i coronahilsen til DCF's formand Umair Butt